लादेन के घर से जरूरी सामान एकत्रित कर रहा है अमेरिका  
अल-कायदा प्रमुख ओसामा बिन लादेन के घर से मिले सामान की जांच करने के लिए सीआईए ने एक कार्यबल गठित किया है।
अल-कायदा प्रमुख ओसामा बिन लादेन के घर से मिले सामान की जांच करने के लिए सीआईए ने एक कार्यबल गठित किया है। खुफिया विभाग के एक वरिष्ठ अधिकारी ने बताया, उस मकान से मिले सामान को एकत्रित किया गया है। सामान का विश्लेषण किया जा रहा है। उन्होंने बताया, सीआईए में एक कार्यबल बनाया गया है, जो उस स्थान से मिले सामान की जांच करेगा।   आतंकवाद निरोध और गृह सुरक्षा के लिए उप राष्ट्रीय सुरक्षा सलाहकार जॉन ब्रेनन ने संवाददाताओं को बताया कि विशेष बलों ने यह सुनिश्चित किया है कि लादेन के घर से वह पूरा सामान एकत्रित हो जाए, जो जरूरी और उचित है। उन्होंने बताया, अभी हम देख रहे हैं कि क्या और एकत्रित किया जा सकता है, लेकिन मैं इस बारे में कोई ज्यादा विवरण नहीं दूंगा।